Ambrostoma

se tekst i artikkel

 
Ambrostoma er en slekt av biller i delgruppen (underfamilien) Chrysomelinae.

Utseende 
Middelsstore (7 - 12 millimeter), brede, noe hvelvede, blankt metallisk fargede bladbiller. Slekten kan kjennes på en tydelig tverrfure nær roten av dekkvingene, og på at dekkvingenes ytterkant (epipleura) har børster i hele sin lengde. Artene har gjerne en regnbueaktig glans. Larvene kan kjennes på at de har oransje striper.

Levevis 
Artene er knyttet til trær i almeslekten (Ulmus) og slekten Zelkova, også i almefamilien. I alle fall én av artene er ovovivipar, det vil si at eggene klekkes umiddelbart når de blir lagt.

Utbredelse 
Slekten er utbredt i Asia (Kina, Korea, Taiwan, Nepal).

Systematisk inndeling 

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien Bladbiller, Chrysomelinae Latreille, 1802
 stammen Gonioctenini
 slekten Ambrostoma Motschulsky, 1860
 Ambrostoma chinkinyui Kimoto & Osawa, 1995
 Ambrostoma fasciatum Chen
 Ambrostoma fortunei (Balý, 1860)
 Ambrostoma fulgurans (Achard)
 Ambrostoma koreana Cho & Borowiec, 2013
 Ambrostoma laosensis Kimoto & Gressitt, 1981
 Ambrostoma leigongshana (Wang, 1992) 
 Ambrostoma mahesa (Hope, 1831)
 Ambrostoma montana Medvedev, 1990
 Ambrostoma omeishanum Gressit & Kimoto
 Ambrostoma rugosopunctatum Chen
 Ambrostoma superbum (Thunberg, 1787)

Litteratur 
 Hee-Wok Cho og Lech Borowiec (2013) A new species of the genus Ambrostoma Motschulsky (Coleoptera, Chrysomelidae, Chrysomelinae) from South Korea, with larval descriptions and biological notes. ZooKeys 321(321):1-13.

Referanser

Eksterne lenker 

 

Bladbiller
Biller formelt beskrevet i 1860